加拿大 CH-149 鸕鷀直升機從加拿大海岸防衛隊船隻吊起一個人
**搜索及拯救**、**搜索及救援**、或者**搜救**（英文：Search and rescue，簡稱 S.A.R.）係搜索並向身處危險嘅人提供援助。

喺搜索及拯救呢個大類別之下，重可以依工作環境而再分類，例如山地搜救、搜救犬地面搜救、城市搜救、水面／水底嘅海空搜救、同埋戰場上嘅戰鬥搜救。

各國對「搜索及拯救」呢個詞都有唔同嘅定義。

歷史上嘅搜救行動
--------

### 1656年荷蘭商船沉沒事件

世界上最早嘅搜救紀錄由1656年喺澳洲西面沉沒嘅荷蘭商船Vergulde Draeck嘅殘骸搵到。沉船後，生還者曾經發出求救訊號，營救者進行過三次救援，但係全部都唔成功。

### 1983年大韓航空007班機事件

1983年9月1號，大韓航空007號班機連同機上乘客機員合共269人喺日本海近薩哈連島附近俾蘇聯空軍嘅飛機擊落。蘇聯派遣搜直升機同船隻喺蘇聯水域進行搜救，而國際水域搜救行動由美國、韓國同埋日本聯合進行，但係兩邊都無發現生還者。

各類搜救簡介
------

### 一般地面搜救

地面搜救（Ground Search and rescue）係搜索失蹤人士或者拯救喺地面或內陸水道（例如引水道）遇到危險嘅人。傳統上主要喺荒野區域搜救，但係城市同市郊地區對搜救服務嘅需求越嚟越多。有啲搜救行動要搜救犬幫手。 

唔好撈亂喺市區嘅地面搜救工作同城市搜救。下面段落有講城市搜救
。

### 山地搜救

山地搜救（Mountain Search and rescue，MSAR）一般係指山區環境中嘅搜救活動，雖然有時會用於攀山搶救或者他野生環境中嘅搜救。遠離城市以及地形性質導致各地嘅山地搜救隊伍發展出專門嘅設備同技術。

山地救援服務可能由受薪全職人員或志願人士提供。喺需求比較高嘅地方例如阿爾卑斯山、有山嶺嘅國家公園、滑雪度假村可能有全職人員提供救援服務。但係，山地搜救嘅勞動密集性質、當地地形特性知識、需要某啲特定嘅技術去配合某啲環境、加上求助召喚嘅偶發性，意味住好多地方嘅山地搜救主要依賴志願部隊 — 通常由當地嘅登山者或者嚮導組成。經常可以見到全職救援人員同志願服務合作。例如，受薪嘅直升機救援隊員可能同志願者一齊執行搜救。山地救援通常都唔使錢，有啲地嘅救援機構可收取服務嘅成本價格。但係有啲地方，例如瑞士，山地救援係非常之貴（2000到4000美元）。更偏遠或窮鄉僻壤地區，山地拯救服務組織往往係微不足道或者根本唔存在。

### 城市搜救

城市搜救（Urban Search and Rescue，簡稱USAR）涉及找尋以及救出因天然災害、結構倒塌、交通事故、礦道坍塌而被困嘅受害者，並對受害者進行必要嘅初步治療。

由事故調查嘅角度嚟睇，事故嘅成因可以分為意外同埋蓄意。

建築物坍塌事件包括唔穩定或者冧咗嘅建築物。通常坍塌事造成受害者被困喺又大量又重並且唔穩定嘅瓦礫碎片下。

過往嘅事件發現，救援行動展開後幾日仍然發現有受害者生存，所以應該據此計畫相應嘅救援服務。

搜救人員執行救援行動需要面對複雜而危險嘅環境。

各國各地嘅救援組織可能會有啲唔同，但係往往都同消防部門互相關聯。

日益複雜嘅救援方法同程序，以及各地嘅團隊遠渡重洋去第二度救災嘅現代機動能力，令國際之間出現「標準化」嘅強烈需求。聯合國「國際搜索與救援諮詢集團」喺大型自然災害中嘅作用最明顯。

因為涉及各種災害包括地震、颱風、暴風、龍捲風、洪水、大壩崩潰、技術事故、恐怖活動以及有害物質釋放，城市搜救被視為係一個跨越多種學科嘅綜合領域。

### 海空搜救

海空搜救（Air-sea rescue）係協調水上同空中救援隊伍搜索營救因為意外而跌咗落水嘅人，以及經出海時船隻受損而求助嘅人。

### 戰鬥搜救

戰鬥搜救（Combat Search and Rescue，CSAR）指打仗期間喺戰場裏面或者附近進行嘅搜救行動。

邊個負責公海搜救
--------

國際水域依據《國際海上人命安全公約》劃分各國負責轄區。北極地區依照2011年5月《北極搜索和營救協定》決定搜救責任。

### 聯合國

聯合國資訊組織「國際搜救諮詢小組」促進各國同地區嘅搜救機構之間嘅訊息交流。

各國搜救組織
------

### 香港

一九九三年前由皇家香港輔助空軍執行搜救任務，其後香港政府飛行服務隊（GFS）接管輔助空軍同佢嘅搜救任務。飛行服務隊喺「香港航班資訊區域」400海里半徑範圍內執行海上搜救任務。

### 澳門

澳門嘅搜救由兩個單位進行：

* 澳門港務局及海關，負責喺澳門嘅水域執行海上搜救。
* 澳門消防局（Corp de Bombeiros de Macau）負責地面同空中嘅搜救行動。空中救援行動可能涉及私人承辦商好似天空穿梭直升機

。

圖
-

* Christophorus 8 救援直昇機Christophorus 8 救援直昇機
* 游繩救援訓練游繩救援訓練
* 雪山搜救隊搬運病患雪山搜救隊搬運病患
* 山地救援擔架山地救援擔架
* 丹麥皇家海軍嘅海上救援人員丹麥皇家海軍嘅海上救援人員
* 帶住搜救犬嘅救援人員帶住搜救犬嘅救援人員
* 皇家香港輔助空軍 Aerospatiale Dauphin 直昇機皇家香港輔助空軍 Aerospatiale Dauphin 直昇機
* 香港政府飛行服務隊海豚直昇機香港政府飛行服務隊海豚直昇機
* 香港政府飛行服務隊超級美洲豹直昇機香港政府飛行服務隊超級美洲豹直昇機
* 搜救人員救出四川大地震中被困生還者搜救人員救出四川大地震中被困生還者

參考
--

1. ↑  加拿大武裝部隊 (1998). "B–GA–209–001/FP–001 DFO 5449 NATIONAL SAR MANUAL" (PDF). 原著 (PDF)喺2008-08-03歸檔. 喺2008-07-12搵到. `{{cite web}}`: Unknown parameter `|month=` ignored (help)
2. ↑  USCG CHAPTER 9 SEARCH AND RESCUE
3. ↑  美國國防部 (2006). "U.S. Department of Defense DIRECTIVE NUMBER 3003.01" (PDF). 喺2008-07-12搵到. `{{cite web}}`: Unknown parameter `|month=` ignored (help)
4. ↑  Major, R. H. (editor) (1859) *Early Voyages to Terra Australis, Now Called Australia*, The Hakluyt Society, London (2001 facsimile edition on Google Books)
5. ↑  Rear Admiral Walter T. Piotti (Photo [7]), Commander of Task Force 71 of U.S. 7th Fleet, stated in his After Action Report (Department of the Navy, Commander, Surface Combat Force Seventh Fleet. CTF75/N32:kpm,4730,Ser 011, 15 November 1983)
6. ↑  Barry, Ellen (1999). "Alzheimer's Wanders Stir Concerns". 喺2010-01-11搵到. `{{cite web}}`: Unknown parameter `|month=` ignored (help)
7. ↑  U.S. Department of Homeland Security (2009). "Urban Search and Rescue (US&R)". 喺2010-01-11搵到. `{{cite web}}`: Unknown parameter `|month=` ignored (help)
8. ↑  "Yosemite National Park: YOSAR". *nps.gov*. United States National Park Service. 喺24 January 2010搵到.
9. ↑  "Resource: Mountain Search and Rescue Team". *fema.gov*. Federal Emergency Management Agency. 喺25 January 2010搵到.
10. ↑  睇IMO ocean atlas 互聯網檔案館嘅歸檔，歸檔日期2012年11月20號，.提供嘅地圖
11. ↑  "The Government Flying Service". Hong Kong Special Administrative Region Government. August 14, 2008. 原著喺2012年3月20號歸檔. 喺15 May 2010搵到.
12. ↑  Maritime Administration (undated). "Maritime Services". 原著喺2012-12-19歸檔. 喺2010-01-11搵到. `{{cite web}}`: Check date values in: `|year=` (help)

連出去
---

|  |  |
| --- | --- |
|  | 維基同享有多媒體嘅嘢：**Search and rescue** |

* 搜索及拯救喺Curlie嘅資料
* Rotary rescue[*失咗效嘅鏈*] Extract from Jane's Defence Weekly article (3 August 2006)
* InternetSAR.org Volunteer Project
* Norwegian Meteorological Institute -- Maritime Drift Models Handbook
* Software for SAR patterns in GPX - Navigational Algorithms Manual:

| * 睇
* 傾
* 改
消防 |
| --- |
| 人員及組織 | 消防員 ‧ 消防局長 ‧ Firefighter Assist and Search Team ‧ 公安消防部隊（中國內地） ‧ 香港消防處 ‧ 澳門消防局 ‧ 消防隊長 ‧ 志願消防隊 ‧ 消防隊 ‧ 坍塌搜救專隊 |
| 架步 | 消防瞭望台 ‧ 消防學堂 (香港) ‧ 消防局 ‧ 火警調查 |
| 架生 | 消防裝備一覽 ‧ 救火衫 ‧ 消防設備 ‧ 火燭車 ‧ 消防水喉 ‧ 消防水龍頭 ‧ 消防警鐘 ‧ 滅火筒 ‧ 消防員掣 ‧ 阻燃劑 ‧ 熱度探測器 ‧ Helitack ‧ 阻燃材料一覽 ‧ Nomex ‧ SCBA ‧ 煙霧探測器 ‧ 生化防護衫 ‧ 救火飛機 ‧ 熱成像攝影機 ‧ 消防斧 |
| 術語 | 消防術語一覽 ‧ 山火專用術語一覽 ‧ 搜索及拯救 ‧ Dead Man Zone ‧ Draft ‧ 火警分級 ‧ 消防控制室 ‧ 消防安全 ‧ 火三角 ‧ 消防員隨身架生 ‧ 防火墙 ‧ 閃燃 ‧ 破門 ‧ 氣體滅火 ‧ 集水射流 ‧ 停、倒、滾 ‧ 樓宇火燭 ‧ 兩入兩出 ‧ 通風 (救火方法) ‧ 冷卻 ‧ 山火 |
| 雜項 | 火燭 ‧ 飛機火燭 ‧ 消防史 ‧ 國際消防員拹會 ‧ 國際消防日 ‧ 歷史性火災一覽 ‧ 消防片 ‧ 倫敦消防隊博物館 ‧ 世界警察消防運動會 |